钦定古今图书集成/历象汇编/乾象典/第030卷 > 刘氏杂志
## 钦定古今图书集成/历象汇编/乾象典/第030卷 > 刘氏杂志

日食既时，四面犹有光溢出，可见月轮小不能尽掩
日轮也。日月合朔时，月常在内，未有日在内者，故月
蚀日也。日月相望则日蚀月者，月虽资日光以圆于
望时，然微相参差则光圆。恰相冲射，则日反蚀之。如
点灯正当炉炭炎炽之尖，所冲射则灯反不然矣。此
历所谓“暗虚”，言月为日所暗，而非日之实体，暗之乃
日之虚冲尔。盖二矅各有所行之道，如二人各行水
陆之涂，朔望则一人由陆者在桥上，一人由水者在
桥下，稍相先后亦不蚀，适相对，当乃食矣。日行道周
天如循环，月行道亦周天如循环，两环相搭，有两交
处，一处谓之天首，一处谓之天尾。天尾为计，天首为
罗。